钦定古今图书集成/明伦汇编/宫闱典/第042卷 > 《立皇后孟氏制》梁·焘
## 钦定古今图书集成/明伦汇编/宫闱典/第042卷 > 《立皇后孟氏制》梁·焘

正家者义之先，天下从而定矣。大昏者礼之本，圣王
所以重焉。朕继体持盈，侧身思永，方切基图之固，敢
娱宫室之安。太母以万世为心，命虔宗事之重；大臣
以两极陈义，请建坤仪之尊。谓王道之大所由兴，故
人伦之始不可缓。明扬德阀之懿，简在慈闱之公。钦
承温诏之音，俾正中宫之位。载蠲吉日，敷告大庭。故

慈，雅应柔则。天祚之合，文定厥祥，人谋协从，龟告并
吉。是宜入听内职，辅宣外和。式瞻袆翟之章，上直轩
龙之象。嘉典大备，并行古今之情文；盛德有开，增美
国家之治理。”於戏！惟恭俭为富贵之守，惟忧勤为康
乐之资。如《关睢》之进贤，则可以基风化之成；如樛木
之逮下，则可以将福履之盛。用久乃济，匪初其难。勉
尔钦修，以法三宫之端一；相予显祀，以崇七庙之清
明。垂光紫庭，袭誉彤管。可立为皇后。